19. Resursetildelingsmodel på folkeskoleområdet - efter endt høring (Åben)
Tidl. politisk behandling BY, 21.12.21, pkt. 8
Forventet sagsgang
BS-U, ØK, BY, høring, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om en ny resursetildelingsmodel på folkeskoleområdet efter 
endt høring. 
I forbindelse med budgettet for 2021-24 besluttede Byrådet, at der skulle foretages et servicetjek af 
resursetildelingsmodellen til folkeskolernes almenundervisning med henblik på en eventuel tilpasning heraf 
med virkning fra skoleåret 2022/23.
På den baggrund har Børn og Kultur sammen med Job og Økonomi udarbejdet forslag til en ny 
resursetildelingsmodel for folkeskolernes almenundervisning. 
Forslaget til ny resursetildelingsmodel skal bidrage til at skabe bedre rammevilkår for skolerne og 
imødekomme de udfordringer, der opstår som følge af faldende elevtal eller uhensigtsmæssige 
klassestørrelser på enkelte skoler. Forslaget skal også ses i sammenhæng med, at nogle af de mindre 
skoler er økonomisk pressede af små klassestørrelser.
Byrådet har sendt forslaget til ny resursetildelingsmodel i høring hos samtlige skolebestyrelser samt hos 
Sektor MED-udvalget på skoleområdet. Høringssvarene samt forvaltningens kommentarer til de generelle 
temaer i høringssvarene er vedlagt denne sag som bilag.
Revideret forslag til resursetildelingsmodel forelægges med denne sag for Byrådet med henblik på 
beslutning om indførelse af ny resursetildelingsmodel på folkeskoleområdet.
VURDERING
Favrskov Kommunes nuværende resursetildelingsmodel blev godkendt i Byrådet i forbindelse med 
kommunesammenlægningen i 2007 og er efterfølgende justeret bl.a. i forbindelse med folkeskolereformen 
i 2014.
Den nuværende model tildeler resurser til folkeskolernes almenundervisning med baggrund i antallet af 
elever samt fordelingen mellem fagdelt og understøttende undervisning. Den elevtalsbaserede model 
indeholder herudover en minimumstildeling til skoler med lave elevtal samt en faldende resursetildeling pr. 
elev, når antallet af elever på en årgang overstiger 15 elever.
I forbindelse med servicetjekket af den nuværende tildelingsmodel er der søgt inspiration hos andre 
kommuner. Ligeledes er muligheder og udfordringer for folkeskolerne ved forskellige tildelingsmodeller 
vurderet.
Som udgangspunkt er fire forskellige modeller for resursetildeling til skolerne vurderet:

Elevtalsbaseret model
Sagsnr. EMN-2021-02804
DokID: 2575430
Sagsbehandler sve
Byråd
29-03-2022 19:00

[adresse] model

Skoletildeling

Kombinationsmodeller bestående af ovenstående.
Vedlagte forslag til ny resursetildelingsmodel på folkeskoleområdet er en kombinationsmodel, hvor 
størstedelen af tildelingen sker på baggrund af antallet af klasser. Modellen har fokus på at skabe gode 
rammevilkår for alle Favrskov Kommunes folkeskoler. Modellen skal bl.a. medvirke til at sikre økonomisk 
bæredygtige skoler, også når de har lave elevtal eller uhensigtsmæssige klassestørrelser.
Udgangspunktet for forslaget er, at det primært er antallet af klasser, der driver udgifterne på skolerne. 
Herudover tager forslaget højde for, at udgifterne også afhænger af hvor mange elever, der er i den enkelte 
klasse. Ligeledes vil der være enkelte faste udgifter, der er uafhængige af både antal klasser og antal 
elever.
Forslaget til ny resursetildelingsmodel er derfor baseret på:

Grundtildeling

Klassetildeling

Variabel tildeling.
Grundtildelingen bidrager til at dække skolens udgifter til ledelse, administration og uddannelse. 
Grundtildelingen består af 995.000 kr. til alle skoler og 2.795 kr. pr. elev ved mere end 200 elever pr. skole. 
Klassetildelingen giver budget til én medarbejder pr. klasse i alle undervisningstimer uanset 
klassestørrelse. Dette understøtter især skoler med en uhensigtsmæssig klassestørrelse og ofte også små 
skoler. Klassetildelingen er i alle tilfælde baseret på det officielle delingstal på 28 elever pr. 5. september i 
skoleåret. Skolechefen skal godkende optagelse af elever fra andre kommuner og elevoptag jf. frit 
skolevalg, som udløser en ekstra klasse, idet det har stor økonomisk betydning. Dette tilføjes bilag til 
Ulrik Holm.
Den variable tildeling skal bl.a. dække udgifter til to-lærerordninger, AKT (Adfærd, Kontakt, Trivsel) mv. 
Den variable tildeling er baseret på antallet af elever i den enkelte klasse. Det vurderes, at resursebehovet 
er stigende ved flere i elever i klassen. Derfor tildeles et beløb for alle elever og et yderligere beløb for elev 
nr. 20-28 i den enkelte klasse.
Forslaget til ny resursetildelingsmodel er mere uddybende beskrevet i vedlagte bilag.
I medfør af forslaget til ny resursetildelingsmodel vil der ske en mindre omfordeling af budgetbeløbene til 
skolerne. Det vurderes dog, at omfordelingen ikke medfører behov for en overgangsperiode, idet 
omfordelingen mellem skolerne er begrænset. Omfordelingen fremgår af nedenstående tabel.
Forslaget til ny resursetildelingsmodel skal ses i sammenhæng med resursetildelingen til 
specialundervisningsområdet, 
hvor 
der 
foretages 
en 
genberegning 
af 
fordelingen 
af 
specialundervisningsbudgettet i foråret 2022. Genberegningen medfører ligeledes en vis omfordeling af 
skolernes budgetter.
Endvidere skal det bemærkes, at forslaget til ny resursetildelingsmodel er uafhængigt af den 
skolekapacitetsanalyse, som Byrådet har besluttet som en del af Budget 2022-25.
Forslaget til ny resursetildelingsmodel har været til høring i skolebestyrelserne og SMU Skole. 
Høringssvarene fremgår af vedlagte notat. Forvaltningen har i notatet kommenteret en række af de 
tværgående temaer i høringssvarene.
Høringssvarene udtrykker forskellige holdninger til en række af temaerne. Børn og Kultur og Job og 
Økonomi har gennemgået alle høringssvar med henblik på en vurdering af, hvorvidt høringssvarene giver 
anledning til ændringer i forslaget til resursetildelingsmodel. 
På baggrund af høringssvarene foreslår Børn og Skole og Job og Økonomi, at den foreslåede model 
godkendes af Byrådet. Det foreslås samtidig, at der foretages en evaluering af modellens konsekvenser, 
når modellen har været implementeret i to år.
Høringssvarene udtrykker forskellige holdninger til, hvorvidt modellen skal indføres med virkning fra 
skoleåret 2022/23 eller 2023/24. Børn og Kultur samt Job og Økonomi vurderer, at forslaget til ny 
resursetildelingsmodel med fordel kan indføres med virkning fra skoleåret 2022/23. Vurderingen begrundes 
med, at nogle skoler er i en meget vanskelig økonomisk situation med den nuværende 
resursetildelingsmodel, hvorfor den nye resursetildelingsmodel med fordel kan indføres fra skoleåret 
2022/23.
ØKONOMI
Forslaget til ny resursetildelingsmodel er som udgangspunkt udgiftsneutralt i forhold til [adresse] 
Kommunes samlede budget i skoleåret 2022/23. Forslaget er baseret på, at den nye model i skoleåret 
2022/23 giver samme økonomiske ramme til folkeskoleområdet som den nuværende model. Såfremt 
Byrådet godkender forslaget til resursetildelingsmodel, vil udgangspunktet for den samlede tildeling til 
skoleområdet være det faktiske elevtal 5. september 2022.
Med forslaget til ny resursetildelingsmodel sker der en omfordeling af budgetterne mellem skolerne. 
Omfordelingen vil være forskellig fra år til år, da antallet af klasser og elever er forskelligt fra år til år. I 
forslaget til ny resursetildelingsmodel er det antallet af klasser, der har størst betydning for 
resursetildelingen. Da det i forslaget primært er antallet af klasser, der udløser resurser (i stedet for antallet 
af elever), er det vanskeligt at vurdere, hvorvidt forslaget til ny resursetildelingsmodel er budgetneutralt på 
længere sigt.
Omfordelingen fremgår af nedenstående tabel.
Nuværende 
resurse-
tildeling i 
mio. kr.
Forslag til ny 
resurse-
tildeling i 
mio. kr.
Forskel i mio. 
kr.
Procent af 
nuværende 
budgettildelin
g til almen-
klasserne
[adresse]
12,470
12,694
0,223
1,8%
Hadbjerg Skole
16,660
16,483
-0,177
-1,1%
Hadsten Skole
29,222
29,615
0,393
1,3%
HH Skolen
28,864
28,752
-0,111
-0,4%
Korsholm Skole
5,993
6,535
0,542
9,0%
[adresse]
5,765
6,527
0,761
13,2%
Præstemarkskole
n
27,116
26,824
-0,292
-1,1%
Rønbækskolen
30,335
30,285
-0,051
-0,2%
Skovvangskolen
24,486
23,985
-0,502
-2,0%
Søndervangskole
n
30,551
30,320
-0,231
-0,8%
Tungelundskolen
14,787
14,894
0,107
0,7%
Ulstrup Skole
18,542
18,507
-0,035
-0,2%
Østervangskolen
[adresse]
20,222
-0,630
-3,0%
I alt
265,644
265,642
-0,002  
INDDRAGELSE
Skolelederne er tidligere blevet informeret om, at der med afsæt i budgetaftalen for 2021-24 har pågået et 
arbejde med at udarbejde forslag til en ny resursetildelingsmodel på almenområdet. Skolelederne er 19. 
november 2021 blevet informeret om hovedtrækkene i den foreslåede tildelingsmodel på almenområdet.
Forslaget er præsenteret for Byrådet på temamødet 25. maj 2021 samt 30. november 2021.
Byrådet sendte 21. december 2021 forslaget i høring ved alle skolebestyrelser samt SMU Skole i perioden 
22. december 2021 til 3. februar 2022.
I høringsfasen er der afholdt informationsmøder for de høringsberettigede parter med henblik på en 
gennemgang af det nye forslag. Ligeledes er der udarbejdet supplerende overbliksmateriale til den enkelte 
skole.
Alle skoler samt SMU Skole har afgivet høringssvar til forslaget.
INDSTILLING
Direktøren for Børn og Skole samt direktøren for Job og Økonomi indstiller til Byrådet:
1.
At forslaget til ny resursetildelingsmodel godkendes.
2.
At forslaget til ny resursetildelingsmodel på folkeskoleområdet træder i kraft fra skoleåret 2022/23.
3.
At den nye resursetildelingsmodel evalueres i 2. kvartal 2025.
BESLUTNING
Børne- og Skoleudvalget, 8. marts 2022:
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Beskrivelse af forslag til ny resursetildeling på folkeskoleområdet (2534063)
2.
Opsamling på høringssvar om resursetildelingsmodel (2575931)
